|  |
| --- |
| Referat af Ledelsesmøde (INF) den 3. november 2020.  |
|  |  |
|  |  |
|  |  |

|  |
| --- |
| Til stede var: Dekanen, prodekanen, Per Krogh Hansen, Martin Rheinheimer, Sharon Millar, Marianne Wolff Lundholt, Mads Funding og Gitta Stærmose. 1. **Procesplan for projekt om Øget samarbejde om uddannelse.**

Prodekanen orienterede om status for procesplanen, der er opdelt i to spor, hhv. * 1. Økonomisering af kursusudbud på den enkelte uddannelse
	2. Økonomisering af kursusudbud gennem samarbejde med andre uddannelser (samlæsning, samdrift)

Notatet skal sendes til skriftlig høring i henholdsvis UR/AR. Tidshorisonten er i arbejdsgruppen blevet problematiseret. Efter en drøftelse var der i ledelseskredsen enighed om, at det er vigtigt, at processen igangsættes hurtigst muligt. Deadline for studienævnenes tilbagemelding rykkes til 1. februar. En yderligere udsættelse ville få den konsekvens, at der er kortere frist til studienævnenes arbejde med studieordningsændringer – hvor fristen er 8. marts 2021, hvis ændringer skal træde kraft pr. 1. september 2021. Det skal fastholdes, at nogle ændringer under 1.2 ovenfor skal træde i kraft fra E2021. Det forventes at alle/de fleste ændringer under 1.1. træder i kraft fra E2021.1. **Covid 19-situationen.**

Sekretariatschefen oplyste, at arbejdet med næste års skemaplanlægning er igangsat.Head set-problematik blev drøftet. Indkøb håndteres fremover lokalt på institutterne/fakultetssekretariatet. Det blev aftalt, at ledelsen holder hinanden orienteret om, hvad der virker hensigtsmæssigt i forhold til de konkrete funktioner (undervisning, drift mm). Der skal tages højde for, at udstyr også kan anvendes post-corona. 1. **Nyt fra**

Med baggrund i drøftelser i SU om evt. arbejdsmiljøundersøgelse af arbejdsbelastning knyttet op på omlægning til onlineundervisning og tilhørende tekniske udfordringer diskuterede ledelsen et muligt undersøgelsesdesign: organisationsniveau; trivselsundersøgelse, herunder arbejdsmiljø; undersøgelsens målrettethed – fx forskningsledelse, teknologi, undervisning, fysisk/psykisk påvirkning af Co vid mm; informationernes brugbarhed og ledelsens handlemulighed.Ledelsen drøftede sexisme-debatten på SU-mødet. Dekanen gentog, at han mente, det øgede fokus på fænomenet var yderst vigtigt, hvorfor han omgående sammen med forkvinden for ligestillingsudvalget, Sharon, og fællestillidsrepræsentant Alexandra Holsting, havde besluttet at sende underskriftsindsamlingen fra Muhr og co. ud til institutlederne, således, at de kunne sende ud til samtlige medarbejdere. Der var enighed om, at krænkelser kan have mange nuancer, og at drøftelse er vigtig med henblik på at forhindre krænkende adfærd og sikre, at ansatte og studerende tør stå frem, og alle parter får en retfærdig behandling.Institutlederne orienterede om tiltag på respektive institutter (sendes til Gitta Stærmose).Formanden for Ligestillingsudvalget, Sharon Millar bad om, at institutrepræsentanter er alignet med tiltag og kommunikation på de respektive institutter. Sekretariatschefen oplyste, at det er vigtigt, at ansøgninger om eksterne forskningsbevillinger indtastes i SDU PRO, idet dette er fakultetets dokumentation opadtil. Sekretariatschefen oplyste, at han gerne vil have drøftet IT-udvalgets sammensætning og kommissorium på et kommende møde. Rune Nørgaard Jørgensen inviteres til denne drøftelse. 1. **Meddelelser.**

Dagsorden og referat fra møder i [Syddansk Universitets bestyrelse](https://www.sdu.dk/da/Om_SDU/Organisationen/Bestyrelsen.aspx) Dagsorden og referat fra møder i [Direktionen](https://sdunet.dk/da/administration/ledelse/direktionen/dagsordener-og-referater) Dagsorden og referat fra møder i [Hovedsamarbejdsudvalget](https://sdunet.dk/da/administration/raadnaevnudvalg/samarbejdsudvalg/hovedsamarbejdsudvalget/dagsordener%2Bog%2Breferater)Dagsorden og referat fra møder i [Samarbejdsudvalget, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/samarbejdsudvalg/dagsorden_og_referat)Dagsorden og referat fra møder i [Uddannelsesrådet, SDU](https://syddanskuni.sharepoint.com/sites/web_UR/SitePages/Home.aspx)Dagsorden og referat fra møder i [Uddannelsesrådet, Humaniora](https://www.sdu.dk/da/om_sdu/fakulteterne/humaniora/ledelse_administration/raad_naevn_udvalg/uddannelses_raad/dagsorden%2Bog%2Breferat) Dagsorden og referat fra møder i [RI-rådet](https://syddanskuni.sharepoint.com/sites/rio/default.aspx?e=1%3A433b34f1fb1e45c4bbb7a065af926362) 1. **Eventuelt.**

Med venlig hilsenSimon TorpDekan |
|  |